CELEX: 32020D0305(01)
Language: bg
Date: 2020-02-27 00:00:00
Title: Решение на Съвета от 27 февруари 2020 година за назначаване на председател на апелативен състав и за удължаване на мандата на председател на апелативен състав на Службата на Европейския съюз за интелектуална собственост 2020/C 72 I/01

5.3.2020   
               
               
                  BG
               
               
                  Официален вестник на Европейския съюз
               
               
                  CI 72/1
               
            
         РЕШЕНИЕ НА СЪВЕТА
         от 27 февруари 2020 година
         за назначаване на председател на апелативен състав и за удължаване на мандата на председател на апелативен състав на Службата на Европейския съюз за интелектуална собственост
         (2020/C 72 I/01)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2017/1001 на Европейския парламент и на Съвета от 14 юни 2017 г. относно марката на Европейския съюз (1), и по-специално член 166, параграфи 1 и 3 от него,
         като има предвид, че:
         
                     (1)
                  
                  
                     Списъкът на кандидатите за поста председател на апелативен състав на Службата на Европейския съюз за интелектуална собственост (EUIPO) беше представен на Съвета от управителния съвет на EUIPO на 22 ноември 2019 г.
                  
               
                     (2)
                  
                  
                     На 19 ноември 2019 г. управителният съвет на EUIPO реши да предложи на Съвета да бъде удължен мандатът на г-н Detlef SCHENNEN като председател на апелативен състав на EUIPO с още пет години, считано от 1 ноември 2020 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Г-жа Virginia MELGAR, родена в Минас (Уругвай) на 19 юли 1959 г., се назначава за председател на апелативен състав на Службата на Европейския съюз за интелектуална собственост (EUIPO) с мандат от пет години.
            
            
               2.   Датата, от която започва петгодишният мандат, посочен в параграф 1, се определя от управителния съвет на EUIPO.
            
         
         
            Член 2
            Мандатът на г-н Detlef SCHENNEN като председател на апелативен състав на EUIPO се удължава, считано от 1 ноември 2020 г., до 31 октомври 2025 г.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 27 февруари 2020 година.
            
               
                  За Съвета
               
               
                  Председател
               
               D. HORVAT
            
         
         
            (1)  ОВ L 154, 16.6.2017 г., стр. 1.